Góð ending Landsat - 5 kom sér afar vel þar sem geimskot Landsat - 6 mistókst þann 5. október 1993 . Þar hefði komið viðbót við gagnaöflunina með ETM skanna ( Enhanced Thematic Mapper ) sem hefði skilað mun fyrr myndgögnum á einu bandi til viðbótar og þá með 15 × 15 metra myndupplausn sem hefði mátt blanda við önnur bönd og fá þannig meiri myndgreiningu . Af því varð ekki fyrr en Landsat - 7 fór á loft 7. apríl 1999 . Gervitunglin fóru yfir sama stað á jörðinni á 16 daga fresti í stað 18 daga áður . Hins vegar var mikil skörun milli aðliggjandi brauta hér á landi vegna norðlægrar legu og því hægt að ná myndum örar af ákveðnum svæðum úr myndum frá tveimur aðliggjandi brautum . Þetta gat skipt máli vegna mikillar skýjahulu sem takmarkaði mjög fjölda nothæfra mynda . Á þessum vettvangi verður ekki fjallað um Landsat 7 - og Landsat 8 , heldur látin nægja umfjöllun um eldri Landsat gögn sem notuð voru fram undir aldamótin 2000 , þ.e. þau gögn sem nýttust við gerð heildarmynda af landinu á tíunda áratug síðustu aldar .